Sagan gerist á átjándu öld og segir frá því að í heiminn er borinn drengurinn Svartur , sonur dugandi hjóna í blómlegri sveit vestanlands . Þótt hann fæðist á öld stórubólu og móðuharðinda eru þeir hörmungaratburðir ýmist liðnir eða ókomnir , í landinu er gæfutíð . En uppi vaða óvandaðir menn , studdir af broguðu réttarfari , og þegar Svartur er enn á barnsaldri sundra þessir harðdrægu valdsmenn heimili hans og flæma bróður hans í útlegð . Upp frá því er ævi hans mörkuð þrotlausri leit að réttlæti sem hvergi finnst , að hefnd fyrir óbætanlegar misgjörðir . Norðurljós er ævintýrasaga , skrifuð í hinum fjörlega stíl sem einkennir verk Einars Kárasonar . Í skáldsögunni er brugðið upp ógnvekjandi og hrífandi myndum af einsemd , ást og hetjuskap á myrkum tímum Íslandssögunnar . Þetta er saga um óbilandi réttlætisþrá og örlög sem enginn fær undan runnið .